[Boek] Hekel teëlmotiewe met 'n verskil | Maroela Media
[Boek] Hekel teëlmotiewe met 'n verskil
Almal – oud en jonk – is tans oor die wêreld heen aan die hekel. En oraloor maak die alombekende oumablokkie weer sy verskyning. Hierdie nuwe hekelboek deur 'n topverkoper-outeur bied vars en oorspronklike idees vir motiewe: Marokkaanse, Delftse, Persiese en Mediterreense blokpatrone met interessante tegnieke, soos oppervlakwerk, maak die patrone, wat op verskeie maniere gebruik kan word, anders en interessant. Elke patroon bevat 'n diagram, die
grootte, die aantal kleure, die moeilikheidsgraad en die volledige patroon.
Karen Adendorff is die outeur en samesteller van verskeie topverkoper brei- en hekelboeke en lewer gereeld handwerkbydraes vir Lig, Idees en Vrouekeur. Van haar beste topverkopers sluit in Alles oor hekel en Alles oor hekel 2. Sy kan met reg Suid-Afrika se hekelkoningin beskou word.